***Obrazloženje ostvarenja prihoda i primitaka, rashoda i izdataka***

***O prihodima i primicima*:**

U ovom izvještajnom razdoblju ostvareni su tekući prihodi Proračuna Grada Korčule za 2024. godinu (dalje u tekstu: Proračun) u iznosu od **2.604.878,68** ili 19% u odnosu na plan, a 24% više nego u istom razdoblju 2023. godine. Ukoliko iz razmatranja izuzmemo ukupne prihode korisnika Proračuna u iznosu od 213.314,83, ostvareni su prihodi Proračuna od 2.391.563,85 ili 19% od planiranog, a ukoliko izuzmemo još i pomoći (skupina 63) u iznosu od 349.355,37, prihodi su ostvareni u iznosu od 2.042.208,48 ili 40% u odnosu na plan.

**Prihodi poslovanja (razred 6**) ostvareni su u iznosu od **2.545.289,43** ili 19% od planiranog. U odnosu na isto razdoblje 2023.godine, ovi prihodi su 21% veći. Ukoliko iz razmatranja izuzmemo prihode korisnika Proračuna ostvarenje je 2.331.974,60 ili 19% od planiranih.

**Prihodi od poreza (skupina 61**) ostvareni su u iznosu od 1.1.439.764,59 odnosno 10% više nego u istom razdoblju prethodne godine, a 38% u odnosu na plan.

**Gradski porezi (dio skupine 61)** - porez na kuću za odmor, porez na potrošnju, porez na promet nekretnina i porez na tvrtku-ukinut), su naplaćeni u iznosu od 516.082,02 ili 150% više nego u istom razdoblju prethodne godine.

**Pomoći iz inozemstva i od subjekata unutar općeg proračuna (skupina 63**) su ostvarene u iznosu od 349.355,37 ili 163% više nego prošle godine, a 5% od planiranih. Odnose se na:

* kapitalne pomoći iz Ministarstva turizma i sporta 122,115,36 za uređenje sportskog igrališta Žrnovo,
* kapitalne pomoći od izvanproračunskih korisnika FZOEU u iznosu 66,359,76 za implementaciju pametnih rješenja u prometu,
* kapitalne pomoći iz Ministarstva kulture za uređenje terase krova Kapetanije zapadno od Kneževog prolaza u iznosu od 8,325,
* kapitalne pomoći iz Ministarstva kulture za nabavu knjižne i neknjižne građe Gradske knjižnice u iznosu od 14,075,
* tekuće pomoći iz državnog proračuna za fiskalnu održivost dječjih Vrtića u iznosu od 104,658,73,
* tekuće pomoći Ministarstva kulture u iznosu od 1,040 za Dane Petra Šegedina,
* tekuće pomoći Ministarstva kulture u iznosu od 7,700 za programe i aktivnosti Gradskog muzeja, Knjižnice i Centra za kulturu,
* tekuće pomoći iz županije Dubrovačko-neretvanske u iznosu od 7,800 za aktivnosti Operni tjedan i modernizaciju teretane ŠOK-a,
* tekuće pomoći iz županije Dubrovačko-neretvanske 665 za aktivnosti Gradskog muzeja i Centra za kulturu,
* tekuće pomoći općine Lumbarda od 14.106,72 za Dječji vrtić, te ostale tekuće pomoći od 2.509,80 za Dječji vrtić.

**Prihodi od imovine (skupina 64)** - naknade za koncesije, zakup poslovnog prostora i javnih površina, spomenička renta, naknada za nezakonito izgrađene zgrade, prihodi od zateznih kamata, ostvareni su u iznosu od 227.018,94 ili 18% u odnosu na plan, a 13% više u odnosu na isto razdoblje prethodne godine.

**Prihodi od upravnih i administrativnih pristojbi, pristojbi po posebnim propisima i naknada (skupina 65)** - komunalna naknada, komunalni doprinos, vodni doprinos, turističke pristojbe, prihod od prodaje drž.biljega, sufinanciranja i dr., ostvareni su u iznosu od 473.333,77 ili 39% od plana a 21% više nego u istom razdoblju prethodne godine. Tu su iskazani prihodi korisnika u iznosu od 57.740,54 (Dječji vrtić Korčula-sufinanciranja cijene usluge vrtića od roditelja).

**Prihodi od prodaje proizvoda i robe te pruženih usluga i prihodi od donacija (skupina 66**) ostvareni su u iznosu od 41.857,54 ili 26% od plana, a 26% manje nego u istom razdoblju prethodne godine. Prihodi ove skupine odnose se proračunske korisnike i to na prihode od pruženih usluga i prodaje proizvoda i robe proračunskih korisnika.

**Prihodi od kazni, upravnih mjera i ostali prihodi (skupina 68**) ostvareni su s 13.959,22 ili 81% više nego prethodne godine, 42% od plana. Ovi prihodi se odnose na prihode Grada i to prihode od kazni za prometne i ostale prekršaje u nadležnosti MUP-a.

**Prihodi od prodaje nefinancijske imovine (razred 7**) ostvareni su s 59.589,25 odnosno 27% u odnosu na planirane. Ovi prihodi odnose se na prodaju gradskih zemljišta i stanova u vlasništvu Grada.

**Primici od zaduživanja (razred 8)** u ovom razdoblju su ostvareni u iznosu 100.000 te se odnose na kratkoročnu pozajmicu od KTD Hober d.o.o.

***Prihodi ustanova, korisnika Proračuna su ostvareni kako slijedi:***

|  |  |  |  |  |  |
| --- | --- | --- | --- | --- | --- |
| ***KORISNIK PRORAČUNA*** | ***UKUPNO*** | ***VLASTITI I OSTALI PRIHODI*** | ***IZ PRORAČUNA*** | ***PRENESENI VIŠAK/MANJAK*** | ***VIŠAK/MANJAK*** |
|  |
|   | ostvarenje | plan  | ostvarenje | ostvarenje |   | ostvarenje |  |
|   | 1(2+3+4) |   | 2 | 3 | 4 | 6 |  |
| Gradski muzej Korčula | 100.268,36 | 57.107,00 | 10.401,41 | 81.695,50 | 8.171,45 | -10.680,68 |  |
| Gradska knjižnica Ivan Vidali | 90.843,31 | 37.420,00 | 21.588,60 | 74.051,96 | -4.797,25 | 582,11 |  |
| Dječji vrtić Korčula | 441.546,25 | 294.781,00 | 148.750,73 | 307.211,48 | -14.415,96 | -9.876,66 |  |
| Centar za kulturu Korčula | 96.871,21 | 40.500,00 | 13.250,81 | 90.525,60 | -6.905,20 | -5.154,73 |  |
| Ustanova Športski objekti  | 298.202,21 | 1.008.400,18 | 19.323,28 | 220.182,06 | 58.696,87 | 87.356,57 |  |
| **Ukupno** | **1.027.731,34** | **1.438.208,18** | **213.314,83** | **773.666,60** | **40.749,91** | **62.232,61** |  |

***O rashodima i izdacima*:**

Rashodi i izdaci su izvršeni u visini od 2.904.440,08 ili 21% u odnosu na planirano a 14% više nego u istom razdoblju prethodne godine. Od tog iznosa 965.504,69 su rashodi ustanova korisnika Proračuna.

**Rashodi poslovanja (razred 3**) iznose 2.252.804,73 ili 37% od planiranog, a 4% više nego u istom razdoblju prethodne godine. Rashodi korisnika proračuna ovog razreda iznose 931.210,70.

**Rashodi za nabavu nefinancijske imovine** **(razred 4)** ostvareni su u iznosu od 465.138,95 ili 6% od plana a 29% više nego u istom razdoblju prethodne godine.

Ovi rashodi se odnose na:

* rekonstrukciju dječjeg vrtiša i škole Čara 198.646,48,
* uređenje rasvjete kino-sale Liburna 6.824,86,
* opremu i kamere na parkiralištima i prometu 146.722,96,
* klupe na javnim površinama 13.277,90,
* ostalu opremu, namještaj, računala 23.841,39,
* javnu rasvjetu 1.699,50,
* aglomeraciju 21.673,82,
* knjige u knjižnici 16.574,73 i
* razna dokumentacija za ceste, šume i parkove, parkirališta, poslovne prostore 35.877,31.

Na ustanove korisnike Proračuna, u ovom razredu rashoda, odnosi se 34.293,99.

**Izdaci za financijsku imovinu i otplate zajmova (razred 5)** iznose 186.496,40 ili 86% od planiranog godišnjeg iznosa a 477% više nego u istom razdoblju prethodne godine. Odnose se na otplatu dugoročnih kredita HBOR-a za Projekte Grada i Modernizaciju javne rasvjete 86.496,40 te na otplatu kratkoročne pozajmice KTD Hober d.o.o. u iznosu 100.000.

Ako usporedimo raspoložive tekuće prihode s izvršenim rashodima u izvještajnom razdoblju, vidimo da su ostvareni prihodi za 113.065 manji od rashoda, dok su izdaci veći za 86.496,40 od ostvarenih primitaka.

Raspoloživa sredstva iz prethodnih godina predstavljaju ukupni manjak od 497.173,88 što je rezultat početnog manjka Grada od 537.923,79 i ukupnog viška kod ustanova korisnika Proračuna od 40.749,91.

Ukoliko uračunamo ostvareni manjak prihoda i primitaka iz prvog polugodišta, u ovom izvještajnom razdoblju imamo rezultat od 696.735,28 manjka prihoda nad rashodima, što je za 6% manje nego u istom razdoblju prethodne godine.

***U izvještajnom razdoblju, rashodi proračunskih korisnika bili su kako slijedi***:

|  |  |  |
| --- | --- | --- |
| ***KORISNIK PRORAČUNA*** | ***PLAN*** | ***OSTVARENJE*** |
| ***Gradski muzej Korčula*** | 228.716,00 | 110.948,97 |
| ***Gradska knjižnica Ivan Vidali*** | 207.551,00 | 90.261,20 |
| ***Dječji vrtić Korčula*** | 789.355,00 | 451.422,91 |
| ***Centar za kulturu Korčula*** | 228.200,00 | 102.025,97 |
| ***Ustanova Športski objekti Korčula*** | 1.513.403,33 | 210.845,64 |
| ***UKUPNO*** | **2.967.225,33** | **965.504,69** |

***Izvještaj o korištenju proračunske zalihe***

U 2024.godini planirana je proračunska zaliha od 5.000 EUR za financiranje rashoda nastalih pri otklanjanju posljedica elementarnih nepogoda, epidemija, ekoloških i ostalih nepredvidivih nesreća odnosno izvanrednih događaja tijekom godine. U ovom razdoblju nije bilo rashoda iz proračunske zalihe.

***Izvještaj o zaduživanju i danim jamstvima u 2024.***

Otplata neotplaćene glavnice dugoročnog kredita HBOR-a za Projekte Grada započela je u 2023. godini. Ukupno otplaćena glavnica iznosi 910.312,49 EUR. Otplatna rata iznosi 10.779,54 a rok otplate je 9 godina odnosno 108 jednakih uzastopnih mjesečnih rata.

Otplata glavnice dugoročnog kredita HBOR-a za Modernizaciju javne rasvjete započela je u 2023. godini i iznosi 65.197,37 EUR. Otplatna rata iznosi 6.519,74 EUR na rok od 9,5 godina odnosno 114 jednakih mjesečnih rata.

Kamate po dugoročnom kreditu HBOR-a za Projekte Grada i Modernizaciju javne rasvjete, plaćene su prema dospjeću i iznose 9.338,93.

**Primljeni zajmovi i otplate**

|  |  |  |  |  |  |
| --- | --- | --- | --- | --- | --- |
| R.br. | Naziv pravne osobe | stanje zajma 1.1. | otplate | primljeni zajmovi | stanje 30.06. |
| 1 | HBOR (za Projekte) | 1.067.174,02 | 53.897,70 | 0,00 | 1.013.276,32 |
| 2 | HBOR (za Modernizaciju JR) | 710.651,88 | 32.598,70 | 0,00 | 678.053,18 |
|   | Ukupno | 1.777.825,90 | 86.496,40 | 0,00 | 1.691.329,50 |

|  |  |  |  |  |  |
| --- | --- | --- | --- | --- | --- |
| R.br. | Naziv pravne osobe | stanje 1.1. | dospjele kamate | plaćene kamate | stanje 30.06. |
| 1 | HBOR (za Projekte) | 0,00 | 8.973,30 | 8.973,30 | 0,00 |
| 2 | HBOR (za Modernizaciju JR) | 0,00 | 365,63 | 365,63 | 0,00 |
|   | Ukupno | 0,00 | 9.338,93 | 9.338,93 | 0,00 |

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  |  |  |  |  |  |

Zajmovi nisu davani.

Jamstva su dana:

1. OTP banci d.d. 400.000 za dozvoljeno prekoračenje na poslovnom računu,
2. Ministarstvu turizma i sporta 150.000 za ispunjenje obaveza iz Ugovora o sufinanciranju izgradnje i obnove sportskih građevina,
3. Ministarstvu reg.razvoja i fondova EU 90.000 prema Ugovoru o financiranju projekta uređenja polivalentne dvorane u Račišću,
4. Ministarstvu reg.razvoja i fondova EU 20.000 prema Ugovoru financiranja projekta uređenja obale na Vrniku, te
5. Županji Dubrovačo-neretvanskoj 105.000 prema Ugovorima o davanju na uporabu igrališta u svrhu uređenja istih.